b"\n_START_ARTICLE_\nSirota (film)\n_START_SECTION_\nVsebina\n_START_PARAGRAPH_\nKate in John Coleman (Vera Farmiga in Peter Sarsgaard) do\xc5\xbeivljata krizo v svojem zakonu, potem ko se jima tretji otrok ni rodil. Odlo\xc4\x8dita se posvojiti 9 letno rusko dekle Esther (Isabelle Fuhrman), iz lokalne siroti\xc5\xa1nice. Medtem ko Johnonva in Katina 7 letna gluha h\xc4\x8di Max (Aryana Engineer) Esther hitro sprejme, to ne velja za 12 letnega sina Daniela (Jimmy Bennett). V \xc5\xa1oli se dekle z imenom Brenda nor\xc4\x8duje iz Esther, zato jo slednja sune po toboganu, da si zlomi gle\xc5\xbeenj._NEWLINE_Kate za\xc4\x8dne sumiti, da je nekaj narobe z Esther, potem ko ju slednja z Johnom zaloti v kuhinji med spolnim odnosom. Kate je presene\xc4\x8dena tudi, da Esther o spolnih aktivnostih ve ve\xc4\x8d kot se spodobi za dekle njenih let. Kate postane \xc5\xa1e bolj sumni\xc4\x8dava, ko ji vodja siroti\xc5\xa1nice sestra Abigail (C. C. H. Pounder) pove, da je bila Esther vedno udele\xc5\xbeena v zelo \xc4\x8dudnih nesre\xc4\x8dah. Esther to sli\xc5\xa1i in izkoristi Max, da ubije sestro Abigail s kladivom. Kate je prepri\xc4\x8dana, da je z Esther nekaj narobe, vendar ji John ne verjame. Kate najde Estherino ''Biblijo'', kjer ugotovi da je Esther pravzaprav pri\xc5\xa1la iz in\xc5\xa1tituta Saarne v Estoniji, kar je psihiatri\xc4\x8dna bolni\xc5\xa1nica. Kate tja po\xc5\xa1lje Estherino sliko in prosi za ve\xc4\x8d informacij._NEWLINE_Daniel ugotovi za smrt sestre Abigail, vendar to med pogovorom z Max sli\xc5\xa1i Esther, ki mu zagrozi v hi\xc5\xa1i na drevesu, preden tja zapre Daniela in jo za\xc5\xbege. Daniel pade, ko posku\xc5\xa1a pobegniti in oble\xc5\xbei nezavesten. Esther ga sku\xc5\xa1a ubiti, vendar jo zaustavi Max. Daniela odpeljejo v bolni\xc5\xa1nico, kjer ga Esther ponovno sku\xc5\xa1a ubiti vendar neuspe\xc5\xa1no. Kate ugotovi kaj se je zgodilo, zato pred vsemi napade Esther, vendar ju lo\xc4\x8di bolni\xc5\xa1ni\xc4\x8dno osebje._NEWLINE_To no\xc4\x8d delno oble\xc4\x8dena Esther sku\xc5\xa1a zapeljati pijanega Johna. Ko John pride k sebi, ji pove, da bo poklical v siroti\xc5\xa1nico glede njene prihodnosti in jo po\xc5\xa1lje v sobo. Esther je nad tem \xc5\xa1okirana._NEWLINE_V bolni\xc5\xa1nici Kate prejme klic dr. Varave (Karel Roden), direktorja in\xc5\xa1tituta Saarne, ki ji pove da je Esther pravzaprav stara 33 let, in da je njeno ime Leena Klammer, vendar se je zaradi hormonske motnje njen fizi\xc4\x8dni razvoj ustavil. Bila je eden najbolj nasilnih bolnikov na in\xc5\xa1titutu Saarne, zato je morala nositi prisilni jopi\xc4\x8d. Ker je vedno sku\xc5\xa1ala pobegniti so ji na vratu in zapestjih ostale brazgotine. Celo \xc5\xbeivljenje je igrala vlogo otroka in tako prelisi\xc4\x8dila dru\xc5\xbeino ki jo je posvojila, vendar ker ji ni uspelo zapeljati o\xc4\x8deta je vse pobila in po\xc5\xbegala hi\xc5\xa1o. Dr. Varava pove Kate da: ''\xc4\x8ce je to res Leena, potem nimate veliko \xc4\x8dasa''. Zgro\xc5\xbeena Kate odhiti domov._NEWLINE_Med tem \xc4\x8dasom, Leena odstrani njeno preobleko ''Esther'', ter si odstrani zobe in trakove na vratu in zapestjih. Ko jo John pride pogledat v sobo, odkrije njene seksualne in nasilne risbe. Zave se da je Kate imela prav._NEWLINE_Leena takrat Johna zabode in ubije. kar vidi Max vendar se skrije. Kate prihiti domov in najde mrtvega Johna. Leena najde pi\xc5\xa1tolo in ustreli Kate. Kate pridobi pi\xc5\xa1tolo in pobegne z Max na zamrznjen ribnik. Kate in Leena se spopadeta in padeta v vodo. Kate spleza ven in Leena jo prosi naj jo ne pusti umreti. Toda Kate jo brcne v obraz, ji zlomi vrat in ubije."